钦定古今图书集成/理学汇编/学行典/第053卷 > 唐皮日休鹿门隐书 > 《论仁义礼智信》
## 钦定古今图书集成/理学汇编/学行典/第053卷 > 唐皮日休鹿门隐书 > 《论仁义礼智信》

“民之性多暴，圣人导之以其仁。民性多逆，圣人导之
以其义。民性多纵，圣人导之以其礼。民性多愚，圣人
导之以其智。民性多妄，圣人导之以其信。若然者，圣
人导之以天下，贤人导之于国，众人导之于家。后之
人反导为取，反取为夺，故取天下以仁，得天下而不
仁矣；取国以义，得国而不义矣；取名位以礼，得名位”
而不礼矣。取权势以智，得权势而不智矣。“取朋友以
信”，得朋友而不信矣。尧舜导而得也，非取也，得之而
仁。殷周取而得也，得之亦仁。吾谓自巨君孟德已后，
行仁义礼智信者，皆夺而得者也，悲夫！